# Büdöskő

### A Wikipédiából, a szabad lexikonból.

Büdöskő (1898-ig Szmrdák, szlovákul Smrdáky) község Szlovákiában a Nagyszombati kerületben a Szenicei járásban. 2001-ben 646 lakosából 637 szlovák volt.

## [szerkesztés] Fekvése

Szenicétől 7 km-re északnyugatra fekszik.

## [szerkesztés] Nevének eredete

Nevét 1898-ban onnan kapta, hogy itt tör fel Európa legerősebb kénhidrogénes gyógyvize.

## [szerkesztés] Története

1436-ban Zmrdec néven említik először. Fürdőjét első ízben 1617-ben említik. 1740-ben Bél Mátyás is megemlíti Notitia Hungariae Novae Historicogeographia című művében, hogy kénes ásványvizét gyógyító célra használják. Vizét először Gottmann János orvos elemezte 1763-ban és alkalmassá nyilvánította gyógyításra. 1840-ben Callas Nagy József orvos Thermarum Büdösköensium címmel értekezést írt a bécsi egyetem számára a büdöskői vízről és gyógyító hatásáról. Az első fürdőépületet a büdöskői forrásokra birtokosa Vietoris József nyitrai alispán építtette 1833-ban. Később, 1839-ben épült fel az impozáns kastély családja és vendégei számára, majd a fürdő környezetét is kiépíttette. A környező mocsaras terület helyére szép parkot építtetett, ahová értékes fákat telepített. Neki köszönhetően ma 16 hektáros park szolgálja a vendégek kényelmét. 1910-ben 324, túlnyomórészt szlovák lakosa volt. A trianoni békeszerződésig Nyitra vármegye Szenicei járásához tartozott. A község fürdője mára Szlovákia legnagyobb modern gyógyfürdőjévé vált.

## [szerkesztés] Nevezetsségei

- Gyógyfürdője, 12-17 C fokos sós, kénes, jódos forrásainak száma 14. A fürdőt szlovák Holt-tengernek is nevezik különösen magas sótartalmú kénes vize miatt. Gyógyiszapja nagyon jó reumás láz és bőrbetegségek ellen. A parkban 40 éve nyaranta Zenei Fesztivált rendeznek.

## [szerkesztés] Külső hivatkozások

- Büdöskőfürdő honlapja
- Büdöskő fürdője (szlovákul)
- Büdöskőfürdő (magyar nyelvű ismertető)

A lap eredeti címe "http://hu.wikipedia.org../../../b/%C3%BC/d/B%C3%BCd%C3%B6sk%C5%91.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina